Държавен вестник, бр. 24, 2012 г., стр. 31

БРОЙ  24	
Д Ъ Р Ж А В Е Н  В Е С Т Н И К 	
СТР.  31  
Чл. 5. С ДОИ по чл. 1 се определят и вхо­
дящото минимално образователно равнище, 
описанието на професията, целите на обуче­
нието, резултатите от ученето, изискванията 
към материалната база и изискванията към 
обучаващите.
Преходни и заключителни разпоредби
§ 1. Учебните планове и учебните програми 
за обучение по професията, действащи към 
влизане в сила на тази наредба, се прилагат до 
разработването и утвърждаването на учебните 
планове и учебните програми по чл. 3.
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета.
§ 3. Наредбата влиза в сила от деня на об­
народването є в „Държавен вестник“.
Министър: Сергей Игнатов
Приложение
към чл. 2
Държавно образователно изискване за придоби­
ване на квалификация по професията „Проектант 
компютърни мрежи“
Професионално направление:
523
Електроника, автоматика, комуникаци­
онна и компютърна техника
Наименование на професията:
523100
Проектант компютърни мрежи
Специалност:
Степен на професио­
нална квалификация
5231001
Компютърни 
мрежи
Четвърта
1. Входни характеристики
1.1. Изисквания за входящо минимално обра­
зователно равнище за лица, навършили 16 години
За придобиване на четвърта степен на профе­
сионална квалификация по професията „Проектант 
компютърни мрежи“ от Списъка на професиите 
за професионално образование и обучение по 
чл. 6, ал. 1 ЗПОО (утвърден от министъра на 
образованието, младежта и науката със Заповед 
№ РД-09-413 от 12.05.2003 г., изм. и доп. със За­
повед № РД-09-04 от 8.01.2004 г., Заповед № РД-
09-34 от 22.01.2004 г., Заповед № РД-09-255 от 
9.04.2004 г., Заповед № РД-09-274 от 18.02.2005 г., 
Заповед № РД-09-1690 от 29.09.2006 г., Заповед № 
РД-09-828 от 29.06.2007 г., Заповед № РД-09-1891 от 
30.11.2007 г., Заповед № РД-09-298 от 19.02.2009 г., 
Заповед № РД-09-1803 от 29.10.2009 г., Заповед 
№ РД-09-621 от 18.05.2010 г., Заповед № РД-09-1728 
от 1.12.2010 г., Заповед № РД-09-748 от 13.06.2011 г. 
и Заповед № РД-09-1805 от 9.12.2011 г.) входящото 
минимално образователно равнище за лица, навър­
шили 16 години, е завършено средно образование.
1.2. Изисквания за входящо квалификационно 
равнище или професионален опит
За обучение по професията „Проектант компю­
търни мрежи“ с придобиване на четвърта степен 
на професионална квалификация не се изисква 
обучаваните да притежават предишна професи­
онална квалификация или професионален опит 
по други сродни професии.
При обучение по професията „Проектант 
компютърни мрежи“ на лица, придобили про­
фесионална квалификация или преминали 
професионално обучение по професии от про­
фесионални направления 523 „Електроника, 
автоматика, комуникационна и компютърна 
техника“ или 481 „Компютърни науки,“ общите 
за професиите професионални компетенции се 
зачитат и се организира надграждащо обучение. 
Съдържанието на обучението се определя след 
сравнение на компетенциите и резултатите от 
ученето, описани в държавните образователни 
изисквания (ДОИ) за придобиване на квалифи­
кация по съответните професии.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Проектантът на компютърни мрежи про­
ектира логическата и физическата структура 
на компютърни мрежи с различен мащаб и 
предназначение, определя необходимите коли­
чествени и качествени параметри на мрежовото 
и компютърното оборудване, характеристиките 
на преносната среда, като се ръководи от пред­
варително зададени изисквания и ограничения 
за предназначението, обхвата на мрежата, броя 
на потребителите, обема и вида на предаваните 
данни. Проектантът определя необходимите дей­
ности при изграждането на компютърната мрежа.
Професията на проектанта на компютърни 
мрежи изисква знания в областта на електро­
техниката и електрониката, компютърната и 
комуникационната техника и технологии, уме­
ния за работа с различни операционни системи 
и специализиран софтуер за мрежови услуги и 
защита на компютърни мрежи, отлично позна­
ване на протоколите за комуникация и пренос 
на данни, умения за работа в екип, комуника­
тивност и организаторски умения.
При проектирането на компютърни мрежи 
проектантът заснема параметрите на обекта и 
изготвя проект, който включва: топология на 
мрежата; вид, характеристики и разположение 
на мрежовото оборудване така, че да се осигурят 
оптимални параметри по отношение скоростта 
за обмен на данни, сигурността, надеждността и 
стойността на проекта. Избира протоколите за 
комуникация и пренос на данни, необходимия 
сървърен и клиентски софтуер, както и средствата, 
които могат да осигурят необходимата степен 
на хардуерна и софтуерна защита на мрежата.
Проектантът трябва да притежава умения за 
работа с техническа документация, спецификации 
и стандарти, което изисква и чуждоезикови уме­
ния за бърза ориентация и вземане на решения.
Работното място на проектанта на компю­
търни мрежи е в офиса на фирмата, за която 
работи, и е оборудвано с компютърна конфигу­
рация, връзка с интернет, принтер и скенер. В